Jorge Larrionda

Chorchė Luisas Larionda Pietrafesa (Jorge Luis Larrionda Pietrafesa; 1968 m. kovo 9 d.) – Urugvajaus futbolo teisėjas, teisėjaujantis pasaulio futbolo čempionatuose ir jų atrankose, Copa Libertadores, Copa America čempionatuose, Urugvajaus lygoje. Vertinamas labai prieštaringai. Tarptautinėms varžyboms teisėjauja nuo 1998 m.

Veikla 

Svarbesni turnyrai, kuriuose teisėjavo Larionda:
 Copa America (2001, 2007 m.)
 Konfederacijų taurė (2003 m.)
 Vasaros olimpinės žaidynės (2004 m.)
 U-17 pasaulio futbolo čempionatas (2005 m.)
 U-20 pasaulio futbolo čempionatas (2005 m.)
 Pasaulio futbolo čempionatas (2006, 2010 m.)

2006 m. pasaulio čempionate Larionda teisėjavo 4 varžyboms: Angola-Portugalija, JAV-Italija, Prancūzija-Togas (grupės varžybos), Prancūzija-Portugalija (pusfinalis). Ypač daug kritikos susilaukė už teisėjavimą varžybose JAV-Italija, kur išvarė iš aikštės 3 žaidėjus (2 amerikiečius ir 1 italą).

2010 m. pasaulio čempionate Larionda teisėjavo grupės varžyboms Serbija-Australija ir nepaskyrė 11 m baudinio rungtynių pabaigoje, kuris būtų galėjęs lemti Serbijos patekimą į kitą etapą. Tačiau daugiausia dėmesio susilaukė urugvajiečio sprendimas aštuntfnalyje tarp Vokietijos ir Anglijos – teisėjas neįskaitė akivaizdaus Frenko Lampardo įvarčio, kai kamuolys nuo virpsto pataikė į vartus, bet atšoko lauk.

Nuorodos 

Futbolo teisėjai
Urugvajaus sporto asmenybės